О П Р Е Д Е Л Е Н И Е
гр. ЛЕВСКИ, _04.12._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _04.12._ 2008 г. в състав:
	                               Председател:    _СТОЙКА МАНОЛОВА_
			       Съдебни заседатели:  Мария Ечева 		 				                                      Анка Грозданова

при участието на секретаря __ и прокурора __, като разгледа докладваното от съдия Манолова н.о.х дело № _20074410200432_ по описа  за _2007_ год., за да се произнесе, взе предвид следното:	

	Производството е по реда на чл. 306 ал.1 т.4 от НПК.
	В РС Левски е постъпило искане от Национално бюро за правна помощ за присъждане на направените разноски по делото за назначения по същото служебен защитник.
	Към искането е приложено решение № ПЛ 1649/16.11.2007 г., с което на основание представен отчет за извършена правна помощ от адвокат A.A. от АК гр. П. на П.И. и становище от адвокатския съвет на адвоката е определено да се изплати възнаграждение в размер на 190 лв.
	С присъда №93/25.07.2007г., постановена по н.о.х.д. № 20074410200432 по описа на Районен съд гр.Левски, съдът е признал подсъдимия П.И. за виновен в извършено престъпление по чл. 194 ал.1, във вр. с чл. 63, ал.1 т.4 и чл. 55 ал.1, т.2, б.”б” от НК, като го е осъдил на наказание обществено порицание.	
Присъдата не е обжалване и е влязла в сила на 09.08.2007 г.
Съдът е назначил на подсъдимия определения за служебен защитник от АК Плевен адв.A.A.. 
Съгласно разпоредбите от Наредбата за заплащане на правната помощ, заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
Съобразно императивната разпоредба на чл. 189 ал.3 от НПК, когато подсъдимият бъде признат за виновен, съдът го осъжда да заплати разноските по делото, включително разноските за служебен защитник.
Предвид гореизложеното, и на основание чл.306 ал.1, т.4 от НПК, във връзка с чл.189 ал.3 от НПК, следва подсъдимият да бъде осъден да заплати в полза на НБПП гр.София сумата от 190 лева, представляваща възнаграждение за предоставената му правна помощ. 
Предвид гореизложеното, съдът

О П Р Е Д Е Л И:

На основание чл.306, ал.1, т.4, във вр. с чл.189 ал.3 от НПК ОСЪЖДА П.И. от с. А., * с ЕГН *, да заплати на Национално бюро за правна помощ гр. София сумата от сто и деветдесет лева, представляваща възнаграждение за предоставената му правна помощ, определена с решение на НБПП гр.София, с № ПЛ – 1649/16.11. 2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до П.И..

ПРЕДСЕДАТЕЛ:	
			
СЪДЕБНИ ЗАСЕДАТЕЛИ: 1.

						     2.